Trafford (borough)
Trafford je metropolitanski borough od 226,578 stanovnika na sjeverozapadu Engleske u Grofoviji Greater Manchester.

Geografske karakteristike 

Trafford se proteže na jugu Grofovije Greater Manchester, u slivu rijeke Mersey.

Veći dio borougha, uključujući gradove Sale i Altrincham, leži južno od rijeke Mersey na teritoriju historijske Grofovije Cheshire. Manji dio sjeverno od Merseya leži na terenu historijske Grofovije Lancashire, tu leži grad Stretford, industrijska zona Trafford Park i kvart Old Trafford, u kom se nalazi Stadion Old Trafford fudbalskog kluba Manchester United F.C. i stadion kriketskog kluba Lancashire. 

Administrativni centar borougha je Sale.

Historija 

Prokapanje Kanala Bridgewater 1761. koji presjeca borough od Trafford Parka na sjeveru preko Stretforda, Salea sve do Altrinchama na jugu, potaknuo je rast industrije. Razvoj se ubrzao nakon što je 1894. prokopan Manchesterski kanal, koji danas formira zapadnu granicu borougha. Taj kanal je omogućio da Manchester postane lučki grad i podizanje industrijske zone Trafford Park. 

Dijelovi borougha pored Cheshira još od 19. vijeka, počeli su se pretvarati u stambeno predgrađe bogatijih građana Manchestera. 

Metropolitanski borough Trafford formiran je nakon administrativne reforme zemlje 1. aprila 1974. ujedinjenjem dotadašnih borougha Altrincham, Sale i Stretford sa urbanim distriktima Bowdon, Hale i Urmston uz dio ruralnog distrikta Bucklow, koji su dotada administrativno pripadali Grofoviji Cheshire.

Izvori

Vanjske veze 

 Trafford Council 

Administrativna podjela Engleske
Greater Manchester